**ROMÂNIA**

**JUDEȚUL SATU MARE**

**CONSILIUL LOCAL AL COMUNEI ORAȘU NOU**

**STRADA SEINI NR. 247/A**

**TEL.: 0261/830192, 0261/830001, 0261/830109, FAX: 0261/830001,**

**E- mail:** [corasunou@yahoo.com](mailto:corasunou@yahoo.com)

**Procesul - verbal**

al şedinţei publice ordinare a Consiliului Local al comunei Orasu Nou,

judeţul Satu Mare, din data de 30 iulie 2020

La începutul şedinţei, care este publică, sunt prezenţi 10 din cei 12 consilieri aflați în funcție, şi anume: dl. Berende Gheorghe, dl. Bute Pal, dl. Copil Gheorghe, dl. Covacs Carol, dl. Dohi Laszlo-Attila, dl. Hajdu Istvan, dl. Kovacs Istvan, dl. Rakos Iuliu, dl. Reha Laszlo și dl. Torz Dumitru. Domnul consilier local Vas Balint sosește la lucrările ședinței în timpul prezentării celui de-al patrulea punct înscris pe ordinea de zi, iar domnul consilier Tabori Vasile sosește la punctul Diverse.

Lipsește motivat domnul consilier: -

Lipsește nemotivat domnul consilier: -.

Invitați la ședință: -

La ședință participă și domnul primar Mailat Gavril, respectiv d-na Bute Timea, șeful Serviciului financiar, achiziții publice și autorizarea desfășurării activității de transport local.

Sedinţa poate începe deoarece sunt prezenţi 10 consilieri locali în funcţie, fiind astfel respectat art. 137 alin. 1 din Ordonanța de Urgență a Guvernului nr. 57/2019 privind Codul Administrativ.

Se declară sedința legal constituită, se pot adopta horărâri în condițiile legii.

Dl. presedinte de ședință Rakos Iuliu, dă citire proiectului Ordinii de zi:

* primarul comunei Orașu Nou, având în vedere Ordonanţa de Urgență a Guvernului nr. 57/2019 privind Codul Administrativ, cu modificările și completările ulterioare
* **vă invită să luaţi parte la şedinţa publică ordinară a Consiliului Local Orașu Nou, convocată pentru data de 30.07.2020 orele 18.00 care se va tine, cu participarea fizică a consilierilor locali, în sala de şedinţe a Consiliului Local Orasu Nou, convocate în baza Dispoziției nr. 65/24.07.2020 a primarului comunei Orașu Nou, cu următoarea**

**ORDINE DE ZI:**

1. Aprobarea proiectului ordinii de zi;
2. Aprobarea procesului verbal al ședinței anterioare a Consiliului local al comunei Orașu Nou;
3. Proiect de hotărâre cu privire alocarea sumei de 15.000 lei pentru dotarea SVSU Orașu Nou și la rectificarea bugetului de venituri și cheltuieli al comunei Orașu Nou, județul Satu Mare, pentru anul 2020- Inițiator: primarul comunei Orașu Nou – Trimis spre avizare tuturor celor trei comisii de specialitate ale Consiliului local;
4. Proiect de hotărâre cu privire la aprobarea contului de execuție bugetară la data de 30.06.2020 – Trimis spre avizare tuturor celor trei comisii de specialitate ale Consiliului local;
5. Prezentarea Deciziei nr. 44/17.07.2020 a Curții de Conturi a României – Camera de Conturi Satu Mare și a raportului de audit financiar;
6. Cereri;
7. Diverse.
8. **Se supune la vot proiectul Ordinii de zi.**

Discuții/dezbateri:

Nu sunt.

**Se aprobă cu 10 voturi pentru.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE- pentru,

4. COVACS CAROL – pentru,

5. DOHI LASZLO-ATTILA – pentru,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – absent,

11. TORZ DUMITRU – pentru,

12. VAS BALINT – absent.

1. Secretarul comunei Orașu Nou, în temeiul art. 138 alin. 15 din Ordonanța de

Urgență a Guvernului nr. 57/2019 privind Codul Administrativ, supune la vot procesul - verbal al sedinței de îndată din data de 15.07.2020.

Dezbateri/observații:

* nu sunt.

Procesul – verbal al ședinței de îndată din data de 15.07.2020 se aprobă cu un număr de 10 voturi pentru:

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE- pentru,

4. COVACS CAROL – pentru,

5. DOHI LASZLO-ATTILA – pentru,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – absent,

11. TORZ DUMITRU – pentru,

12. VAS BALINT – absent.

1. Dl. preşedinte de ședință Rakos Iuliu dă citire punctului nr. **3** de pe Ordinea de zi**:**

Proiect de hotărâre cu privire alocarea sumei de 15.000 lei pentru dotarea SVSU Orașu Nou și la rectificarea bugetului de venituri și cheltuieli al comunei Orașu Nou, județul Satu Mare, pentru anul 2020.

Discuții/dezbateri

D-l Torz: Pentru ce sunt cei 15.000 de lei.

D-na secretar: Pentru echipamente: costume, brâu, cască, încălțăminte, aparat pentru respirație și butelie cu exigen. Fără aceste dotări SVSU nu va fi avizat de ISU ”Someș”, chiar dacă avem angajat șef SVSU.

D-l primar: Pe lângă aceste echipamente special, sunt și asigurările de viață obligatorii pentru voluntari.

D-l Copil: Ar trebui organizați cumva voluntarii. De multe ori o parte dintre ei nu au fost anunțați.

D-l primar: În această sumă de 15.000 lei avem 10 seturi de costume. Avem 15 voluntari și doar 5 costume de protecție existente.

D-l Covacs: Și cei care nu se prezintă atunci când sunt solicitați, au aceleași drepturi ca și cei care merg întotdeauna?

D-l primar: Cei care sunt prezenți la intervenții, sunt plătiți conform hotărârii Consiliului local.

D-l Kovacs: Asigurare de viață au și cei care nu se prezintă?

D-l primar: Asigurarea e obligatorie pentru toți voluntarii și este la pachet.

D-na contabil: Pachetul de asigurări de viață nu reprezintă o sumă mare.

**Președintele de ședință supune la vot proiectul de hotărâre cu privire alocarea sumei de 15.000 lei pentru dotarea SVSU Orașu Nou și la rectificarea bugetului de venituri și cheltuieli al comunei Orașu Nou, județul Satu Mare, pentru anul 2020 care se aprobă cu 10 voturi pentru, fiind adoptată Hotărârea Consiliului local Orașu Nou nr. 40/30.07.2020 cu privire alocarea sumei de 15.000 lei pentru dotarea SVSU Orașu Nou și la rectificarea bugetului de venituri și cheltuieli al comunei Orașu Nou, județul Satu Mare, pentru anul 2020.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE-pentru,

4. COVACS CAROL – pentru,

5. DOHI LASZLO-ATTILA – pentru,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – absent,

11. TORZ DUMITRU – pentru,

12. VAS BALINT – absent.

1. Preşedintele de ședință, dl. Rakos Iuliu dă citire punctului nr. **4** de pe

Ordinea de zi**:** Proiect de hotărâre cu privire la aprobarea contului de execuție bugetară la data de 30.06.2020.

La lucrările ședinței sosește domnul consilier local Vas Balint, în jurul orelor 18:15.

Discuții/dezbateri

D-na contabil: Situația pe trimestrul II este prezentată detaliat în anexa proiectului de hotărâre. Până la data de 30.06.2020 prevederile bugetare au fost realizate destul de bine. Avem încasări foarte bune, cam 50%. Numai din amenzi există un debit de 435.000 lei, din care o parte deja sunt la judecătorie fiind solicitată transformarea amenzii în muncă în folosul comunității.

D-l primar: Există șapte persoane care desfășoară muncă în folosul comunității.

**Președintele de ședință supune la vot proiectul de hotărâre dezbătut care se aprobă cu 11 voturi pentru, fiind adoptată Hotărârea Consiliului local Orașu Nou nr. 41/30.07.2020 cu privire la aprobarea contului de execuție bugetară la data de 30.06.2020.**

1. BERENDE GHEORGHE – pentru,

2. BÜTE PAL – pentru,

3. COPIL GHEORGHE-pentru,

4. COVACS CAROL – pentru,

5. DOHI LASZLO-ATTILA – pentru,

6. HAJDU ISTVAN – pentru,

7. KOVACS ISTVAN – pentru,

8. RAKOS IULIU – pentru,

9. REHA LASZLO **-** pentru,

10. TABORI VASILE – absent,

11. TORZ DUMITRU – pentru,

12. VAS BALINT – pentru.

1. Președintele de ședință Preşedintele de ședință, dl. Rakos Iuliu dă citire punctului

nr. **5** de pe Ordinea de zi**:** Prezentarea Deciziei nr. 44/17.07.2020 a Curții de Conturi a României – Camera de Conturi Satu Mare și a raportului de audit financiar.

Discuții/dezbateri:

D-na secretar: Decizia nr. 44/2020 face referire la cheltuielile de carantinare și

cele efectuate pentru prevenirea răspândirii COVID-19.

D-l primar: A apărut cu puțin timp în urmă Legea nr. 136/2020, dar încă nu sunt norme metodologice de aplicare a acesteia.

D-na contabil: În urma acțiunii de audit efecuată de Camera de Conturi Satu Mare au fost identificate un număr de 79 de persoane pentru care există neconcordanțe între evidențele DSP și listele și documentele justificative comunicate de către SC DORLE SRL. Am solicitat de la DSP lista, dar nu am primit încă răspuns. La fel și de la Jandarmerie au fost solicitate aceste liste în vederea confruntării, dar răspunsul a fost că nu ne pot da asemenea liste.

1. Punctul 6 – CERERI

Nefiind înregistrate cereri adresate Consiliului, președintele de ședință trece la

ultimul punct al ordinii de zi.

1. La ultimul punct înscris pe ordinea de zi, punctul Diverse, preşedintele de ședință,

dl. viceprimar Rakos Iuliu dă cuvântul celor prezenți la ședință.

Discuții/dezbateri

D-na secretar: Există o ofertă din partea firmei Incorso Consult pentru realizarea strategiei de dezvoltare locală pentru perioada 2020-2027 pentru suma de 18.000 lei. Strategia de dezvoltare locală ne este solicitată cu ocazia tuturor controalelor din partea diferitelor instituții și de asemenea este necesară și în cazul în care dorim să depunem cereri de finanțare pentru investiții ce urmează a se realiza din fonduri nerambursabile. Până acum a existat strategie de dezvoltare, dar a expirat. Oferta depusă de Incorso Consult nu este o cerere, dorim doar să știm opinia dumneavoastră cu privire la angajarea unor cheltuieli în acest sens.

D-na contabil: Aceasta este doar o informare a Consiliului local referitoare la faptul că în curând sumele necesare pentru realizarea strategiei de dezvoltare locală vor fi supuse aprobării dumneavoastră.

D-l Torz: Cum facem cu drumul? Bucata despre care am vorbit trebuie lărgită.

D-l primar: Terminăm mai întâi cu cele două cumpene și apoi urmează și drumul.

La lucrările ședinței sosește domnul Tabori Vasile în jurul orei 18:40.

D-l Copil: O mașină de piatră ați trimis, domnule viceprimar? Nu a ajuns. Nu toată a fost împrăștiată la noi.

D-l viceprimar: Azi a fost împrăștiată piatra.

D-l Copil: A fost dusă o remorcă.

D-l primar: Dacă primiți înapoi remorca de piatră, care a fost dusă, vă ajunge?

D-l Copil: Da. După ședință să mergem să vedem. E problemă cu podul de la intrarea în sat pentru că e blocat. Când plouă, apa curge peste drum. După ședință mergem să vedem drumul și cu un drum vedem și podul.

D-l Tabori: Ce facem cu școala? Acoperișul e distrus și pereții se vor prăbuși. Au căzut câteva cărămizi și plouă în școală.

D-l primar: Pentru ședința viitoare faceți un proiect de hotărâre pentru repararea școlii Va merge un expert și vom vedea exact ce reparații trebuie făcute. Aș avea și eu o întrebare: cum e capela la dumneavoastră? Constructorul a predate lucrarea, dar ar trebui amenajat terenul și făcută patina curățenie.

D-l Tabori: Piatra pe marginea asfaltului s-a pus numai pe o parte.

D-l Berende: Podul la Gyuszi.

D-l Hajdu: Am simțit pe pielea mea ce înseamnă dacă nu sunt tăiate crengile pe marginea drumului. Am avut zilele trecute un accident. Nu vezi nimic din cauza crengilor. Trebuie tăiate.

D-l primar: Mă angajez că până la sfârșitul săptămânii viitoare le vom tăia cu tocătorul.

D-l Hajdu: Trebuie scoși din rădăcină copacii și arbuștii, altfel nu facem nimic.

D-l Vas Balint: Sus la vie, ar fi vorba despre aproximativ 10 metri de șanț și patina piatră. Totodată susțin ceea ce a spus d-l Hajdu.

D-l Covacs: Pietrișul. Buldoexcavatorul ar trebui să mai niveleze.

D-l primar: La începutul săptămânii viitoare vor merge cei patru muncitori cu drujba ca să facă loc.

D-l Dohi: La Remetea spre cimitir a fost făcut drumul și gardul și ar trebui piatră care să se niveleze pe lângă drum. Anul trecut am introdus apa de la parohie până la nr. 15 și ar trebui nivelat și pus sort.

D-l primar: Nu s-a pus sort?

D-l Dohi: Ba da, dar e diferență mare de nivel. Trebuie nivelat și pus ceva pe el. Când plouă tare, acolo stă apa.

D-l primar: Să vedem.

D-l Dohi: Nu trebuie ridicat mai sus decât e asfaltul, dar e groapă. Apa vine de sus, de la școală.

D-l primar: Mergem să vedem la fața locului.

D-l Dohi: Măcar să fie nivelat.

D-l Bute: Drumul dintre Livada și Orașu Nou e drum national, dar e foarte distrus. Să facem o petiție la Prefectură și la Consiliul Județean. Drumul e o catastrofă. Nu se poate circula pe el. Circul foarte mult și în tot județul nu mai este un drum atât de rău.

D-l primar: La solicitarea Consiliului Județean am dat deja acceptul pentru repararea drumului. Dacă va fi necesar, vom depune și o solicitare pentru repararea acestuia.

D-l Bute: Azi era un ziarist ce filma și fotografia la intrarea în comună. M-a întrebat ce spun de priveliștea ce întâmpină oamenii la intrarea în localitate. Mașinile ar trebui aranjate și ar trebui cosit. L-am rugat să nu publice articolul pentru că ar fi rușinoasă o asemenea imagine despre comună.

D-l viceprimar: În legătură cu drumul national sugerez să vorbim mai întâi cu președitele Consiliului Județean și să încercăm să obținem repararea drumului.

D-l Copil: În legătură cu ambrosia ce măsuri am putea lua? Vor fi controale, din câte am înțeles.

D-l viceprimar: Peste tot este această buruiană. Vom vedea dacă merge cu tocătoarea, și în caz afirmativ totul se rezolvă într-o zi.

Domnii consilieri declară nu mai au de ridicat alte probleme.

**Ședința ordinară a Consiliului local al comunei Orașu Nou, din data de 30.07.2020, se declară închisă la ora 19:40.**

**Secretar general,**

Sonia-Teodora Stan